בורו פארק

בורו פארק (באנגלית: Borough Park, ביידיש: באָראָ פּאַרק) היא שכונה בחלקו הדרום מערבי של רובע ברוקלין בעיר ניו יורק שבארצות הברית. בורו פארק משתרעת על רשת נרחבת של רחובות בין בנסרנהורסט בדרום, ביי רידג' (אנ') לכיוון דרום מערב, סאנסט פארק (אנ') במערב, קנסינגטון בצפון מזרח, פלטבוש במזרח, ומידווד (אנ') בדרום המזרח. בבורו פארק נמצאת הקהילה היהודית האורתודוקסית הגדולה בניו יורק, ואחת הגדולות ביותר מחוץ לישראל. בשכונה חיים יהודים חרדים רבים. בשנת 2000 הוערך מספר היהודים בשכונה בכ-77,000 יהודים, ובשנת 2011 בכ-140,000. מעריכים שמאז עלה מספרם, הן בשל שיעור הילודה הגבוה של הקהילה והן בשל הצטרפות משפחות רבות לשכונה. מצד שני החלה יציאה של היהודים אל השכונות הסמוכות והרחבת המושג "בורו פארק" אל מעבר לגבולות המוניציפליים של השכונה. רוב יהודי השכונה הם חסידים, אך יש ביניהם גם מיעוט של ליטאים ודתיים מודרניים. השכונה מהווה את מרכז החצר של חסידות באבוב, רחמסטריבקא, טשרנוביל – ארצות הברית, לעלוב – ארצות הברית, סטוטשין, ספינקא – ארצות הברית, בורשטין, פאלטישאן, ומונקאטש. כמו כן קיימות בשכונה קהילות של חסידויות בעלז, סאטמר, צאנז, לעלוב, סלאנים, ויז'ניץ, ספינקא, פאפא, חוסט, קרלין, וחצרות חסידיות אחרות. הרב מנשה קליין ניסה להקים עירוב בבורו פארק כדי לאפשר ליהודים להוציא מרשות לרשות בשבת, אולם ויתר עקב התנגדותם של רבנים רבים מניו יורק ומחוץ לה, בהם הרב משה פיינשטיין, הרב יקותיאל יהודה הלברשטאם (האדמו"ר מצאנז-קלויזנבורג), הרב שלמה הלברשטאם (מבאבוב), הרב משה צבי אריה ביק והרב יחזקאל ראטה. לימינו של הרב קליין עמד הרב חיים ישעיה קניג, מחבר "חוקי חיים" (על התורה ושאלות ותשובות). המתנגדים לעירוב התנגדו מחמת טעמים שונים: הרב פיינשטיין והרב ביק סברו שעיר ברוקלין נחשבת רשות הרבים מן-התורה, כיוון שעוברים ברחוב המרכזי אוישען פארקוועי 600,000 איש ביום, ובמקום שנחשב רשות הרבים מן-התורה אינו מועיל עירוב של צורת הפתח. האדמו"ר מצאנז-קלויזנבורג סבר שאין בעיה של רשות הרבים מן-התורה, אבל סבר שיש בעיה אחרת, שמאחר שישנם מתנגדים לעירוב, אין אפשרות לעשות העירוב בעל-כרחם. ויש שהתנגדו מחמת טעמים אחרים. בשנת ה'תש"ס, הוקם העירוב על ידי אפרים הלוי בלומנברג, בהדרכתו של הרב חיים יהודה לייב כ"ץ, מרבני השכונה (בעבר כיהן כרב של חסידי בעלזא בארצות הברית). הקמת העירוב הושלמה בערב-שבת של פרשת שמות, ה'תש"ס. לימינו של הרב כ"ץ עומדים הרב יחזקאל ראטה (על אף שהתנגד לעירובו של הרב קליין), הרב אפרים פישל הרשקוביץ, הרב מנשה קליין (שכבר נפטר מאז), הרב חיים ישעיה קניג, ועוד. מהמתנגדים לעירוב עומדים הרב אברהם יהושע השל ביק (בנו של הרב משה צבי אריה ביק), הרב אברהם חיים שפיצר (מחבר שו"ת "חיי אברהם", נפטר טבת ה'תשע"ד), הרב מרדכי הגר מוויז'ניץ-מונסי, האדמורים מסאטמאר, האדמורים מבאבוב, ועוד. חיים זנוויל אברהמוביץ, הרבי מריבניץ מרדכי דוד אונגר, הרבי מבאבוב-45 בנימין אייזנברגר, רב של קהילת "היכל התפילה" הלן אילון, אמנית מולטימדיה אקו-פמיניסטית שמעון נתן נטע בידרמן, הרבי מלעלוב יעקב דב בלייך, רבה הראשי של העיר קייב ורבה של אוקראינה ריצ'רד ג'יי ברנשטיין, פילוסוף אלי גרסטנר, מלחין, מעבד מוזיקלי, מנצח וזמר מנחם דאום (אנ'), ניצול שואה ויוצר סרטים תיעודיים אלן דרשוביץ, פרופסור למשפטים, עורך דין, ומחבר ספרים שרגא פייבוש הגר, הרבי מקוסוב, דיין בן-ציון אריה לייבוש הלברשטאם, הרבי הנוכחי מבאבוב נפתלי צבי הלברשטאם, הרבי מבאבוב שלמה הלברשטאם, הרבי מבאבוב שמואל דוד הלברשטאם, הרבי מצאנז קלויזענבורג בבורו פארק, אחד מיורשיו של הרב יקותיאל יהודה הלברשטאם - האדמו"ר מצאנז-קלויזנבורג הקודם יצחק מאיר הלפגוט, חזן ישראלי משה וולפסון, רב של קהילת "אמונת ישראל" אשר וייס, ראש בד"ץ "דרכי הוראה". מנדי ורדיגר, זמר חסידי מרדכי מנשה זילבר, הרבי מ"קהל תולדות יהודה דתלמידי סטוטשין" צבי מאיר זילברברג, משפיע חסידי וראש חבורת "נחלת יעקב" יעקב יוסף טוורסקי, הרבי מסקווירה אהרן טייטלבוים, הרבי מסאטמר יקותיאל יהודה טייטלבוים, הרבי מסאטמר משה טייטלבוים, הרבי מסאטמר חיים לייב כץ, רב בית הכנסת סרדהלי יצחק לעזער, רבם של תלמידי 'היכל הקודש' חסידי ברסלב ג'ון סקסון, שחקן קולנוע אהרן קוטלר, ראש ישיבת לייקווד משה קוסביצקי, חזן וזמר סנדי קופקס, שחקן בייסבול מנשה קליין, רב של קהילת אונגוואר לייבי קלצקי, ילד חרדי בן 9 שנחטף ונרצח ביולי 2011 יחזקאל ראטה, רב של קהילת "יראי ה'" משה יהודה לייב רבינוביץ, הרבי ממונקאץ' יצחק אייזיק רוזנבוים, הרבי מזוטשקא יוסף רוזנבלט, חזן קהילת "אנשי ספרד" מרדכי שטיין, הרבי מפאלטישאן אליעזר שלמה שיק, רבם של תלמידי 'היכל הקודש' חסידי ברסלב מיכאל שניצלר, זמר חסידי פופולרי גבריאל ציננער, רב דקהל ומחבר ספרי "נטעי גבריאל" אן נויברגר, מנהלת מינהלת אבטחת הסייבר ב-NSA‏ יצחק פוקס זמר ומלחין ידוע. שגם הוציא שיר מיוחד על השכונה ראו שולחן ערוך, אורח חיים סימן שמה סעיף ז. ראו שולחן ערוך, אורח חיים סימן שסד סעיף ב. "דברי יציב", אורח חיים חלק ב, סימן קעג (דף שנב). ראו שולחן ערוך, אורח חיים סימן שסז. יוסי הטוני, ‏אישה חרדית מונתה למנהלת יחידת הסייבר ב-NSA, באתר "אנשים ומחשבים", 28 ביולי 2019 בא לבורו פארק - יצחק פוקס בקליפ חדש, באתר רדיו גאולה